CELEX: 32012D0288
Language: hu
Date: 2012-06-01 00:00:00
Title: 2012/288/EU: A Bizottság végrehajtási határozata ( 2012. június 1. ) a gamma-ciklodextrinnek a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről (az értesítés a C(2012) 3496. számú dokumentummal történt)

5.6.2012   
            
            
               HU
            
            
               Az Európai Unió Hivatalos Lapja
            
            
               L 144/41
            
         A BIZOTTSÁG VÉGREHAJTÁSI HATÁROZATA
   (2012. június 1.)
   a gamma-ciklodextrinnek a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről
   (az értesítés a C(2012) 3496. számú dokumentummal történt)
   (Csak a német nyelvű szöveg hiteles)
   (2012/288/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2010. február 26-án a Wacker Chemie GmbH az illetékes ír hatóságoknál a γ-ciklodextrin új élelmiszer-összetevőként való forgalomba hozatalát kérelmezte. A gamma-ciklodextrin emészthető szénhidrát, amelyet élelmiszer-összetevőként szándékoznak felhasználni.
            
         
               (2)
            
            
               Írország illetékes élelmiszer-értékelő testülete 2010. július 9-én közzétette elsődleges értékelő jelentését, amelyben arra a következtetésre jutott, hogy a Wacker Chemie GmbH által szolgáltatott információk alapján engedélyezhető a γ-ciklodextrin új élelmiszer-összetevőként történő forgalomba hozatala.
            
         
               (3)
            
            
               A Bizottság 2010. július 19-én valamennyi tagállamnak továbbította az elsődleges értékelő jelentést.
            
         
               (4)
            
            
               A 258/97/EK rendelet 6. cikkének (4) bekezdésében meghatározott 60 napos időszak alatt az említett bekezdés rendelkezéseinek megfelelően indokolt kifogásokat emeltek a termék fogalomba hozatala ellen. E kifogások elsősorban a zsírban oldódó vitaminok felszívódására vonatkoztak. A 7. cikk (1) bekezdésének megfelelően bizottsági végrehajtási határozatot kell hozni, amely az indokolt kifogásokkal érdemben foglalkozik. A kérelmező azonban kiegészítő információkat nyújtott, amelyekkel a tagállamok és a Bizottság megelégedésére enyhítette a fenti aggályokat.
            
         
               (5)
            
            
               A γ-ciklodextrinnek az élelmiszerekhez történő, technológiai célokat szolgáló, szándékos hozzáadása az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendelet (2) hatályába tartozik, és aszerint kell engedélyezni.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben meghatározott gamma-ciklodextrin forgalomba hozható új élelmiszer-összetevőként.
   2. cikk
   Az e határozat által engedélyezett γ-ciklodextrint „gamma-ciklodextrin” vagy „γ-ciklodextrin” néven kell az ezen anyagot tartalmazó élelmiszerek címkéjén feltüntetni.
   3. cikk
   E határozat címzettje a Wacker Chemie AG, Hanns Seidel Platz 4, 81737 München, Németország.
   
      Kelt Brüsszelben, 2012. június 1-jén.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      (2)  HL L 354., 2008.12.31., 16. o.
   
      MELLÉKLET
      
         A γ-CIKLODEXTRIN RÉSZLETES LEÍRÁSA
      
      
         Szinonimák
      
      γ-ciklodextrin, γ-dextrin, ciklooktaamilóz, ciklomaltooktaóz, γ-cikloamiláz
      
         Fogalommeghatározás
      
      A γ-ciklodextrin nyolc α-1,4-kötésű D-glükopiranozil egységből álló nem redukáló, ciklikus szacharid, amelyet a ciklodextrin glikozil-transzferáz (CGTase, EC 2.4.1.19) enzimnek a hidrolizált keményítővel való reakciójával állítanak elő. A γ-ciklodextrin kinyerése és tisztítása a következő módon történhet: az γ-ciklodextrinből álló komplex vegyület kicsapása 8-ciklohexadekén-1-onnal, a komplex vegyület vízben és n-dekánban történő oldása, vízgőz-desztilláció alkalmazása a vizes fázisban, valamint az oldatban található gamma-ciklodextrin kristályosítása.
      
                  Kémiai név
               
               
                  Ciklooktaamilóz
               
            
                  CAS-szám
               
               
                  17465-86-0
               
            
                  Kémiai képlet
               
               
                  (C6H10O5)8
                  
               
            
                  Szerkezeti képlet
               
               
                  
                     
               
            
                  Analitika
               
               
                  Legalább 98 % (a szárazanyagra vonatkoztatva)
               
            
                  A termék leírása
               
               
                  Gyakorlatilag szagtalan, fehér vagy majdnem fehér, kristályos, szilárd halmazállapotú
               
            
         Jellemzők
      
      
         Azonosítás
      
      
                  Olvadáspont-tartomány
               
               
                  :
               
               
                  285 °C felett felbomlik
               
            
                  Oldhatóság
               
               
                  :
               
               
                  Vízben korlátlanul oldódik; etanolban nagyon kis mértékben oldódik
               
            
                  Fajlagos forgatóképesség
               
               
                  :
               
               
                  [α]D
                     25: +174° és +180° között (1 %-os oldat)
               
            
         Tisztaság
      
      
                  Víztartalom
               
               
                  :
               
               
                  Legfeljebb 11 %
               
            
                  Komplexképző-maradvány (8-ciklohexadekén-l-on (CHDC))
               
               
                  :
               
               
                  Legfeljebb 4 mg/kg
               
            
                  Oldószermaradvány (n-dekán)
               
               
                  :
               
               
                  Legfeljebb 6 mg/kg
               
            
                  Redukáló anyagok
               
               
                  :
               
               
                  Legfeljebb 0,5 % (glükózként)
               
            
                  Szulfáthamu
               
               
                  :
               
               
                  Legfeljebb 0,1 %